## El Consell aprova el nomenament dels registradors i registradores de la propietat que han obtingut plaça a la Comunitat Valenciana

*** Seran titulars de les oficines liquidadores de districte hipotecari que estiguen determinades en la demarcació registral**

El Consell ha aprovat el decret de provisió de registres vacants pel qual es nomenen els registradors i registradores de la propietat que han obtingut plaça a la Comunitat Valenciana.

El concurs ordinari entre membres del Cos de Registradors de la Propietat, Mercantils i de Béns Mobles es va convocar el 8 de setembre passat per part de la Direcció General de Seguretat Jurídica i Fe Pública, i la resolució per part d’este òrgan s’ha produït el 4 d’octubre.

Els registradors i registradores de la propietat exercixen professionalment i sota la seua responsabilitat les funcions públiques que els atribuïxen les lleis en general i, en particular, la legislació hipotecària, mercantil i administrativa.

En virtut del caràcter de personal funcionari públic que els reconeix la Llei hipotecària, tenen els drets reconeguts per les lleis administratives i seran titulars de les oficines liquidadores de districte hipotecari que estiguen determinades en la demarcació registral.

Fecha: 25/10/2023